ജില്ലാ ജയിലില് മാര്ക്കേസിന്റെ പേര തോട്ടം ഉദ്ഘാടനം ചെയ്തു മലന്പുഴ : സുഗന്ധങ്ങളെ ആവാഹിച്ച് കഥകളെഴുതുന്ന ലാറ്റിനമേരിക്കയില് എന്നല്ല ലോകത്തു തന്നെ മാര്ക്കേസിനെ ഓര്മ്മപെടുത്തുവാനായി പേരത്തോട്ടം സൃഷ്ടിക്കുക എന്ന ആശയം ഉടലെടുത്തതിലും അത് ഒരു ജയില് ക്യാന്പസിലാണ് എന്നതും ശരിക്കും വിസ്മയിപ്പിക്കുന്ന മാജിക്കല് റിയലിസമാണെന്ന് പി.സുരേന്ദ്രന് അഭിപ്രായപ്പെട്ടു. മലന്പുഴ ജില്ലാ ജയിലിലെ ന്ധമാര്ക്കേസിന്റെ പേര തോട്ടംന്ധ ഉദ്ഘാടനം ചെയ്തു സംസാരിക്കുകയായിരുന്നു അദ്ദേഹം. ജെസിഐ പാലക്കാട് ചാപ്റ്റര് സ്പോണ്സര് ചെയ്ത പരിപാടി ഏറെ വ്യത്യസ്തതകള് നിറഞ്ഞതാണെന്ന് പ്രസിഡന്റ് അജയ് ശേഖര് പറഞ്ഞു. പേരക്കയുടെ സുഗന്ധം ജയില് അന്തേവാസികളുടെ മന:പരിവര്ത്തന പ്രക്രിയയില് ഉല്പ്രേരകമായി ഭവിക്കട്ടെ എന്ന് അധ്യക്ഷ പ്രസംഗത്തില് സൂപ്രണ്ട് കെ.അനില്കുമാര് പറഞ്ഞു. ജെസിഐ ഭാരവാഹികളായ സലാം സമീറ, സറീന, സുമിത എന്നിവര് പങ്കെടുത്തു. സ്ട്രോബറി, പേര, തായ്ലന്റ് പേര, കിലോ പേര, നീല പേര, വയനാടന് പേര തുടങ്ങിയ വിവിധ ഇനങ്ങളിലുള്ള 30 തൈകള് ജയിലിന്റെ മുന് വശത്തു തന്നെ രണ്ടര മീറ്റര് അകലത്തില് കുഴികളെടുത്ത് പ്രാരംഭ ജൈവവള പ്രയോഗം നടത്തി നട്ടു. പിന്നീട് ജയില് ലൈബ്രറിയിലെത്തി പി.സുരേന്ദ്രന് പത്തോളം പുസ്തകങ്ങള് സമ്മാനിച്ചു.